钦定古今图书集成/明伦汇编/氏族典/第526卷 > 《廖用贤尚友录》 > 骆牙
## 钦定古今图书集成/明伦汇编/氏族典/第526卷 > 《廖用贤尚友录》 > 骆牙

按《陈书骆牙传》，“牙字旗门，吴兴临安人也。祖秘道，梁
安成王田曹参军。父裕，鄱阳嗣王中兵参军事。世祖
为吴兴太守，引牙为将帅，因从平杜龛、张彪等。每战
辄先锋陷阵，勇冠众军。以功授直阁将军，起为山阴
令。永定三年，出镇冶城，寻从世祖拒王琳于南皖。世
祖即位，授假节威虏将军、员外散骑常侍，封常安县”
侯，寻为临安令，迁越州刺史，迁晋陵太守。三年，以平
周迪之功，迁冠军将军、临川内史。太建十年，授丰州
刺史。至德二年卒，时年五十七。子义嗣。